เธอกับฉันเพื่อนกันหนึ่งสัปดาห์

เธอกับฉันเพื่อนกันหนึ่งสัปดาห์ () เป็นการ์ตูนญี่ปุ่น เขียนโดย มัทฉะ ฮาซึกิ ลงตีพิมพ์ในนิตยสารGangan Joker ของบริษัทสแควร์เอนิกซ์ ระหว่างวันที่ 21 มกราคม พ.ศ. 2555 ถีงวันที่ 22 มกราคม พ.ศ. 2558 ตีพิมพ์ครั้งแรกในรูปแบบการ์ตูนเรื่องสั้นในนิตยสารฉบับเดือนกันยายน พ.ศ. 2554 ได้รับการจัดพิมพ์รวมเล่มเป็นหนังสือการ์ตูนรวม 7 เล่ม ได้รับการดัดแปลงเป็นภาพยนตร์การ์ตูนโทรทัศน์โดยสดูดิโอ Brain's Base ออกอากาศระหว่างวันที่ 6 เมษายน ถึงวันที่ 22 มิถุนายน พ.ศ. 2557 และได้รับการดัดแปลงเป็นภาพยนตร์ไลฟ์แอ็คชันออกฉายเมื่อวันที่ 18 กุมภาพันธ์ พ.ศ. 2560

ในประเทศไทย เธอกับฉันเพื่อนกันหนึ่งสัปดาห์ได้รับลิขสิทธิ์หนังสือการ์ตูนโดยสำนักพิมพ์รักพิมพ์ ส่วนภาพยนตร์การ์ตูนโทรทัศน์ ได้รับลิขสิทธิ์โดยบริษัท โรส มีเดีย แอนด์ เอ็นเตอร์เทนเมนท์

เนื้อเรื่อง
ฮาเสะ ยูกิ นักเรียนชั้น ม. ปลายสังเกตว่าฟุจิมิยะ คาโอริที่เป็นเพื่อนร่วมชั้นมักจะอยู่ตัวคนเดียวและดูเหมือนจะไม่มีเพื่อน จึงเข้าหาเพื่อขอเป็นเพื่อนกับคาโอริ ทว่าคาโอริได้เผยว่าเธอจะสูญเสียความทรงจำเกี่ยวกับเพื่อนสนิทในทุกๆวันจันทร์ แต่ยูกิก็ยังคงพยายามที่จะขอเป็นเพื่อนกับคาโอริอีกครั้งในทุกๆสัปดาห์

ตัวละคร
 ฮาเสะ ยูกิ ()
 แสดงโดย: เคนโตะ ยามาซากิ

 ฟุจิมิยะ คาโอริ ()
 แสดงโดย: ฮารุนะ คาวางุจิ

 คิริว โชโงะ ()
 แสดงโดย: ทาคาชิ มัตซึโอะ

 ยามางิชิ ซากิ ()
 แสดงโดย: ฮาโอริ ทาคาฮาชิ

 คุโจ ฮาจิเมะ ()
 แสดงโดย: ชูเฮ อุเอสุงิ

 เซริซาวะ ไมโกะ ()

 นิชิมุระ ไอ ()

 ฟุจิมิยะ ชิโฮะ ()
 แสดงโดย: ซายุริ โคคุโช

 อิโนะอุเอะ จุน()
 แสดงโดย: ชิเงยุกิ โทซึงิ

รูปแบบต่าง ๆ

หนังสือการ์ตูน
มัทฉะ ฮาซึกิเขียนเริ่มเขียนเรื่องเธอกับฉันเพื่อนกันหนึ่งสัปดาห์ในรูปแบบการ์ตูนเรื่องสั้น ตีพิมพ์ครั้งแรกในนิตยสาร Gangan Joker ฉบับเดือนกันยายน พ.ศ. 2554 หลังจากนั้นจึงได้เขียนเป็นการ์ตูนเรื่องยาวตีพิมพ์ในนิตยสาร Gangan Joker ตั้งแต่วันที่ 21 มกราคม พ.ศ. 2555  จนกระทั่งตีพิมพ์ถึงตอนจบหลังจากนั้นสามปี ในนิตยสาร Gangan Joker ฉบับเดือนกุมภาพันธ์ พ.ศ. 2558 ที่จำหน่ายในประเทศญี่ปุ่นเมื่อวันที่ 22 มกราคม พ.ศ. 2558  ต่อมามีตอนพิเศษตีพิมพ์ในนิตยสารฉบับเดือนพฤษภาคม พ.ศ. 2558 ซึ่งจำหน่ายเมื่อวันที่ 22 เมษายน พ.ศ. 2558  

เธอกับฉันเพื่อนกันหนึ่งสัปดาห์ได้รับการจัดพิมพ์รวมเล่มเป็นหนังสือการ์ตูนรวม 7 เล่ม เล่มแรกวางจำหน่ายเมื่อวันที่ 22 มิถุนายน พ.ศ. 2555 เล่มสุดท้ายวางจำหน่ายเมื่อวันที่ 22 เมษายน พ.ศ. 2558

ภาพยนตร์การ์ตูนโทรทัศน์

ภาพยนตร์ไลฟ์แอ็คชัน

เสียงตอบรับ

อ้างอิง

แหล่งข้อมูลอื่น
เว็บไซต์ทางการของหนังสือการ์ตูน เธอกับฉันเพื่อนกันหนึ่งสัปดาห์  
เว็บไซต์ทางการของภาพยนตร์การ์ตูนโทรทัศน์ เธอกับฉันเพื่อนกันหนึ่งสัปดาห์ 

การ์ตูนญี่ปุ่น
การ์ตูนญี่ปุ่นแนวโชเน็ง‎
มังงะที่ตีพิมพ์ในปี พ.ศ. 2555
อนิเมะที่ออกฉายในปี พ.ศ. 2557
กังกังคอมิกส์